Държавен вестник, бр. 39, 2011 г., стр. 82

СТР.  82	
Д Ъ Р Ж А В Е Н  В Е С Т Н И К 	
БРОЙ  39
ПОСТАНОВЛЕНИЕ № 135 
ОТ 12 МАЙ 2011 Г.
за приемане на Устройствен правилник на 
Министерството на отбраната
МИНИСТЕРСКИЯТ СЪВЕТ
П О С ТА Н О В И :
Член единствен. Приема Устройствен пра-
вилник на Министерството на отбраната.
Преходни и заключителни разпоредби
§ 1. Отменят се:
1. Устройственият правилник на Министер-
ството на отбраната, приет с Постановление 
№ 54 на Министерския съвет от 2010 г. (ДВ, 
бр. 27 от 2010 г.).
2. Постановление № 301 на Министерския 
съвет от 2004 г. за приемане на План за ор-
ганизационно изграждане и модернизация на 
въоръжените сили до 2015 г. (обн., ДВ, бр. 103 
от 2004 г.; изм. и доп., бр. 50 от 2006 г., бр. 
26 от 2007 г. и бр. 46 от 2010 г.).
§ 2. В Постановление № 54 на Министерския 
съвет от 2010 г. за приемане на Устройствен 
правилник на Министерството на отбраната 
и за определяне на структури на пряко под-
чинение на министъра на отбраната (ДВ, бр. 
27 от 2010 г.) се правят следните изменения 
и допълнения:
1. В чл. 4:
а) алинея 2 се изменя така:
„(2) Комендантство – МО, е второстепенен 
разпоредител с бюджетни кредити към минис-
търа на отбраната за:
1. организиране на дейността по планиране 
на потребностите от движими вещи за нуждите 
на административните звена от Министерството 
на отбраната по тяхна заявка;
2. заявяване на основни и текущи строител-
но-ремонтни работи за сградите на Министер-
ството на отбраната на ул. Дякон Игнатий 3 
и  ул. Иван Вазов 12 и участие в комисии за 
оценка и приемане на тези работи;
3. организиране планирането и осъщест-
вяването на транспортното осигуряване на 
Министерството на отбраната;
4. извършване на комунално-битовите и 
санитарно-хигиенните дейности в сградите на 
Министерството на отбраната на ул. Дякон 
Игнатий 3 и ул. Иван Вазов 12 и прилежащите 
им терени;
5. организиране храненето във ведомствения 
стол и бюфетите в сградата на Министерството 
на отбраната на ул. Дякон Игнатий № 3;
6. осигуряване на противопожарната без-
опасност в сградите на Министерството на 
отбраната на ул. Дякон Игнатий 3 и ул. Иван 
Вазов 12;
7. организиране дейността на Техническия 
център по сигурността на информацията във 
въоръжените сили, в т. ч.:
а) извършване на обучение в областта на 
защитата на информацията в Министерството 
на отбраната, в структурите на пряко подчи-
нение на министъра и в Българската армия;
б) доставяне, съхраняване и разпределяне 
на националните криптографски ключови 
материали и пароли за въоръжените сили и 
криптографските средства и материали на 
НАТО за Република България;
в) наблюдение и контрол върху комуника-
ционните и информационните системи, подго-
товка на препоръки за борба с кибернетични 
атаки и прилагане на мерки по защита на 
класифицираната информация в АИС и мрежи 
на Министерството на отбраната;
г) администриране на системи за физическа 
сигурност по Закона за защита на класифици-
раната информация  и за документален отчет 
на класифицирана информация в сградите на 
ул. Дякон Игнатий 3 и  бул. Тотлебен 34;
8. библиотечно обслужване на служителите 
от министерството и в Комендантството – МО;
9. техническо обслужване на информацион-
ното, телекомуникационното и размножител-
ното оборудване за нуждите на администра-
тивните звена от Министерството на отбраната 
и Комендантството – МО.“;
б) в ал. 4 накрая се поставя запетая и се 
добавя „което е необходимо за изпълнение на 
функциите му“.
2. В чл. 5  ал. 2 се изменя така:
„(2) Институтът по отбрана е второстепе-
нен разпоредител с бюджетни кредити към 
министъра на отбраната за:
1. научноизследователска, научно-приложна 
и опитно-конструкторска работа в областта на 
въоръжението, системите С4I, военната техника 
и военнотехническите имущества;
2. подпомагане анализа на състоянието на 
въоръжението, системите С4I, военната техника 
и военнотехническите имущества и изготвяне 
на перспективни прогнози за развитието им;
3. подпомагане на интегрираните проект-
ни екипи с участие в подготовката, научното 
съпровождане и цялостното изпълнение на 
програми и проекти в интерес на отбраната;
4. осигуряване с научно-техническа екс-
пертиза на дейностите по проектиране и 
изграждане на интегрирани комуникационно-
информационни системи за управление на 
страната и въоръжените сили;
5. подпомагане и осигуряване с научно-
техническа експертиза дейността на Съвета по 
въоръженията и на Съвета по отбранителни 
способности;
6. изготвяне на тактико-техническите зада-
ния, техническите спецификации и експертизи, 
програмите и методиките за изпитвания, както 
и на стандартизационни и други документи, 
свързани с аквизицията на отбранителни 
продукти;